ArabovMK/tajik-wikipedia-corpus huggingface dataset:
Балаликтеппа

Балаликтеппа — кӯшки асрҳои 5–7 дар масофаи 30 км шимоли Тирмиз. Таҳқиқот Солҳои 1953–55 Л. И. Албаум таҳқиқ намуд. Баландиаш 10 м, пойдевори кӯшк чоркунҷаи похсагин (30х30м) буда, дар сатҳи он 14 хона ҷой гирифтааст. Гирди он бо девор иҳота шуда буд. Як кунҷи девор манорае дошт, ки он вазифаи даромадгоҳро низ иҷро мекард. Дар садаи 6 дар саҳни ҳавлӣ хонаҳои нави маросимӣ сохта шудаанд. Аз хонаҳо зарфҳои сафолин: кӯза, табақ, коса, ҷомҳо, боқимондаи созҳои мусиқии чӯбӣ, табақи шишагин бо акси зане, ки кӯдак мемаконад, ёфт шуд. Боми хонаҳо ҳамвор, болорҳои чӯбини он кандакорӣ шуда буданд. Дар девори он нақши маросими пазироӣ – акси 28 марду зани ба рӯйи қолин нишаста бо рангҳои гуногун кашида шудаанд. Занҳо бо либоси гаронбаҳо, ҳаррир ва мардҳо бо камарбанду ангуштари тило ва занҳо бо гарданбанду ангуштарӣ, гӯшвору дастпона ва ҳамаашон дар даст ҷому оина тасвир шудаанд. Дар паси онҳо акси 12 хидматгор бо бодбезан намудор аст, ки ду баробар хурд тасвир шудаанд. Дар нақш акси Тахориён тасвир гардидааст. Нақшҳои либоси одамон хусусиятҳои умумӣ дошт, аммо наққош ҳар як қисми либосро бо рангҳои гуногуну маҳорати том офаридааст, ки як нақши либос ду бор такрор намеёбад. Нақшҳои Б. аввалин навъи санъати тасвирии Тахористон дар Осиёи Миёна ба шумор меравад.
Баламутово (ноҳияи Шуй, Иванов)

Баламутово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шуй, ки дар вилояти Иванов қарор дорад, дохил мешавад.
Баланд (деҳа, н. Исфара)

Баланд — деҳа дар ҷамоати деҳоти Хонободи ноҳияи Исфара. Аз Баланд то маркази ҷамоат 4 км, то маркази ноҳия 7 км; роҳаш асфалтпӯш. Аҳолиаш 2021 нафар. Иқтисод Мактаби таҳсилоти миёнаи умумӣ, бунгоҳи тиббӣ, сартарошхона, нуқтаи савдои хусусӣ, чойхона дорад. Соҳаҳои асосии хоҷагӣ: боғдорӣ ва сабзавоткорӣ (Хоҷагии деҳқонии Мирсаид). Заминҳо аз дарёи Исфара обёрӣ мешаванд.
Баламутовская (деҳа)

Баламутовская — деҳаест дар Русия, ки дар ҳайати ноҳияи Велский, вилояти Архангелск медарояд.
Баландбарояк

Баландбарояк Бачагон гирди ҳам омада, як нафарро аз байни худ барои дастгир кардани бачаҳо интихоб мекунанд. Бачаҳо бо садо додани амри бозӣ ба ҳар тараф давида, ҳар яке ба болои баландие мебарояд. Баландӣ бояд аз замин ҳадди ақал як ваҷаб баланд бошад. Агар касе ягон ҷойи баланд наёфта, дар рӯйи замин истода бошад, шахси дастгиркунанда зуд омада, ӯро бо даст медорад. Дар Ҳисор, Ашт фаъол аст. 1 Адабиёт 1. Донишномаи фарҳанги мардуми тоҷик. Ҷ.1. Д., 2015. Нигаред низ.
Баланддаҳлез

Баланддаҳлез ҷузъи санъати меъморӣ. Қисми таркибии иншооти меъмории хонаи истиқоматӣ. Як навъи айвон, ки нисбатан камбару кӯтоҳтар буда, суффаи он аз сатҳи замин см баланд мешавад. Дар қисми пеши мобайн яккасутун дорад, ки аксаран кандакорӣ мешуду боша дошт. Аз ду тарафи яккасутуни мунаққаш ду сутуни гурҷшакл (чортарош), ки нисфашон аз дохили девор барҷаста мебошад, насб мегарданд. Сутунҳои часпак бо сутуни марказӣ ба воситаи оваҳк (чӯбҳои дарози лӯлавӣ) пайвастагӣ доранд. Болорҳо аз лӯлачӯбҳои ҳамандоза интихоб шуда, қисми нӯгашон (ба дарозии 50-60 см) кандакорӣ мешуд. Забаррав баъзан ва синҷҳо доиман чортарош мешуданд. Вассаҳои баланддаҳлез гоҳе аз лӯлачӯбҳои резаи якандоза интихоб ва муқарнасӣ (ё пешовез) бар болои болорҳо чида мешуданд, ки шакли ороишӣ мегирифт.
Баланд Дарвоза

Баланд Дарвоза — маҷмӯи биноҳо, ки иборат аз масҷид, ду дарвоза, ду мақбара буда, яке аз ёдгорҳои таърихии машҳури замони Акбаршоҳ (1556–1605) ба ҳисоб меравад. Соли 1576 ҳамчун тоқи зафар ба ифтихори лашкаркашии Акбар ба Гуҷарот ва фатҳи он, дар ҷойи дарвозаи куҳнаи бо санги сурх бунёдшуда сохта шуда, дар ноҳияи Фотеҳпури иёлати Утар-Прадеши Ҳиндустон воқеъ аст 2 3. Баланд Дарвоза яке калонтарин дарвоза дар ҷаҳон ва намунаи меъмории Гурконӣ ба шумор меравад. Он империяи Акбарро нишон медиҳад 4 5. Меъморӣ Баланд Дарвоза дар болои сахраи мустаҳками табиӣ дар баландии 58 м сохта шудааст. Ба дохили масҷид бо зинаҳои рости бо мармар фаршшуда мебароянд. Баланд Дарвоза ду дарвоза дорад: яке Баланддарвоза ва дигаре Дарвозаи подшоҳӣ (Бадшахӣ Дарвоза). Дарвозаҳо хеле аҷиб сохта шуда, рӯяшонро бо наълҳои гуногун оро додаанд. Дарозии дарвозаҳо тақрибан 7 м. буда, саҳни мураббаъшакли масҷид бо ҳуҷраҳо иҳота шудааст. Айвони ягонаи пеши намозгоҳи бошукӯҳ се гунбази дар як саф ҷойдоштаро тақрибан аз чашм пинҳон медорад. Навиштаҷот бо хатти нақшҳои равоқу равоқчаҳо ва гулдастаҳои нозук Баланд Дарвозаро ба яке аз ёдгориҳои ҳайратангези меъмории Шарқ табдил додаанд. Пештоқи даромадгоҳи асосӣ 54 м, қутри намои иморат 39,7 м аст. Масҷиди ҷомеъ соли 1572 бунёд шуда, саҳни бо мармари сафед фаршёфтаашро мақбараи Салими Чиштӣ (яке аз суфиёни машҳури замон) ва оромгоҳи Исломхон шукӯҳ мебахшад. Навиштаҷот Дар дарвозаи асосии навиштаҷоти исломӣ ба забони Форсӣ омадааст: "Исо, ки писари Марям гуфт: Дунё як пул аст, аз он бигузаред, аммо хонае бар он насозед. Касе ки ба рӯзи охират муътақид аст, умед ба абадият дорад, аммо ин дунё танҳо як соат аст. Онро дар ситоиши Худованд барои осоиши рӯзи нодида бигзоред". Исо пайравонашро тавсия додааст, ки ин дунӯро ҳамчун манзили доимӣ напиндоранд. 6 Оёте аз Қуръон дар қисми болоӣ бо хатти насх кандакорӣ шудааст. Инҳо аз ҷониби Хоҷа Хусейн Чиштӣ, шогирди Шайх Салим Чиштӣ тасвир шудааст. 5 Ҳадаф Баланд Дарвоза як қисми аслии тарҳи Масҷиди Ҷомеъ набуда, он аз тарафи Акбаршоҳ барои ҷашнгирии ғалабаи худ бар Гуҷарот соли 1573 бунёд намудааст. 5.
Баландзиком

Баландзиком, баландзиғом (зиғом – аз шуғнонӣ – соз) — сози тории мусиқии қадимии тоҷик. Хосси тоҷикони кӯҳистони Бадахшон буда, дар баъзе маҳалҳо онро танбӯр метарошанд. Сипас ба рӯйи коса пӯсти ҳайвонот, ки дар қисмати боло ҷойгир шуда, нисбат ба диг. торҳо нозуктару кӯтоҳтар (зил) мебошад, захма зада мешавад. Ин амал танҳо ба хотири ба ҳам пайвастани лаҳнҳои як оҳанг иҷро мешавад. Беҳтарин намунаи ин сози мусиқӣ дар Осорхонаи таъриху кишваршиносии ш. Хоруғ (амали Усто Муродалӣ) маҳфуз аст.
Баландии Деҳмой

Баландии Деҳмой — баландӣ дар ҳудуди ноҳияи Бобоҷон Ғафурови вилояти Суғд. Аз назди деҳаи Деҳмойи ноҳияи Ҷаббор Расулов сар шуда, 13 км ба самти Шим. Ш. тӯл мекашад (давоми он Баландии Рухак ном дорад). Баландиаш аз с. б. 400–500 м, аз сатҳи ҳудуди ҷойгиршудааш 100–150 м. Сатҳаш нисбатан ҳамвор. Баландии Деҳмой асосан аз регсангу конгломератҳои давраи неоген иборат буда, қисми зиёдаш хокпӯш аст. Бештар гиёҳҳои биёбонӣ (явшон ва ғайра) мерӯянд. Заминҳои корам низ дорад. Аз наҳри Деҳмой обёрӣ мешавад.
Баландии Исфисор

Баландии Исфисор — баландӣ дар шарқтари шпҳри Хуҷанд; давоми Баландии Рухак. Баландиаш аз с. б. 400 м, аз ҳамвории гирду атроф то 100 м буда, ба тарафи Ш. паст мешавад. Табиаташ ба Баландии Деҳмой монанд аст.
Баландии Рухак

Баландии Рухак — баландӣ дар ҷанубу ғарбии шаҳри Хуҷанд, ки давоми баландии Деҳмой буда, то истгоҳи р. о. Хуҷанд тӯл мекашад. Баландиаш аз с. б. 400–450 м, аз ҳамвории гирду атроф 100–150 м. Сатҳаш нисбатан ҳамвор. Асосан аз регсангу конгломератҳои давраи неоген таркиб ёфта, бо хоки дурушти хокистарранг пӯшида шудааст. Баландии Рухакро сою ҷариҳо бурида мегузаранд. Дар он бештар гиёҳҳои биёбонӣ (явшон) мерӯянд. Баландиҳои Деҳмой, Исфисор ва Рухакро якҷо "Кӯҳи Рухак" мегӯянд.
Баландии мутлақ

Баландии мутлақ — баландии ягон сатҳи Замин нисбат ба сатҳи миёнаи уқёнус ба ҳисоби метр. Агар баландии мутлақи сатҳи ягон маҳал нисбат ба сатҳи миёнаи уқёнус баланд бошад, баландии мутлақи мусбат, агар паст бошад, Б. м.-и манфӣ номида мешавад. Баландии мутлақро бо нивелир муайян мекунанд.
Баландии назди Волга

Баландии назди Волга — баландии соҳили рости дарёи Волга, аз шаҳри Нижний Новгород то шаҳри Волгоград. Баландиаш то 384 м. Қисми бештари баландӣ 150–200 м аст. Бараш то 500 км. Ба сӯйи дарёи Волга рост, дар баъзе ҷойҳо зина ба зина, ба тарафи пастии Окаю Дон нишеб мефурояд. Аз гил, оҳаксанг, рег, бӯр ва мергел таркиб ёфта, релйефаш карстист. Баъзе қисмҳои баландии алоҳидааш кӯҳҳои Змеев, Жигули ва Столбичи ном доранд. Аз Шим. ба Ҷ. бешаҳои паҳнбарг ба бешадашт ва дашт иваз мешаванд. Заминҳои корам дорад, ки дар онҳо гандум, ҷуворимакка ва канаб мекоранд. Аз сарватҳои зеризаминӣ нафт, газ, асфалт ва фосфорит истихроҷ мекунанд.
Баландии нисбӣ

Баландии нисбӣ — баландии нуқтаи дилхоҳи сатҳи Замин нисбат ба ягон нуқтаи дигар, ки ба фарқи баландиҳои мутлақи ин нуқтаҳо баробар аст (мас., баландии қуллаи кӯҳ нисбат ба сатҳи водӣ).
Баландмақом

Баландмақом — сози торию мизробии мусиқии тоҷикӣ. Хосси мардуми кӯҳистони Бадахшон буда, аз бисёр ҷиҳатҳо ба Баландзиком ва рубоби афғонӣ шабоҳат дорад, ки гӯё аз омезиш ва такмили ин ду соз пайдо шудааст. Аз коса, хазина, даста, қӯпак (сар), торгирҳо (дуто, дар қисмати охири даста ва коса), харак ва гӯшакҳо иборат мебошад. Дарозии умумии Б. см. Дарозии косаи Б. ҳамроҳи хазина 72 см, умқи косаву хазина 25-30 см, бари хазина 20-23 см, қутри косааш 25-28 см, дарозии даста 18-20 ва қӯпак (коса) 12-14 см мебошад. Чунин нишондиҳандаҳои фарқкунандаи Б. аз дигар созҳои халқӣ таъминкунандаи садои баланду форами он мебошанд. Б. 7 тори асосӣ ва 10 тори резонаторӣ дорад, ки 5-тоӣ дар ду тарафи хазина ҷойгиранд. Ривоятест, ки ин созро сад сол қабл Мубораки Вахӣ ном шахс ихтироъ кардааст. Б. аксар сози якканавозист, гоҳе вобаста ба мавриди иҷро ба он даф ва ҳофиз ҳамовоз мешавад. Нигаред низ Эзоҳ Адабиёт.
Баландпарак

Баландпарак Бозии халқии бачагонаи тоҷик, ки дар байни бачаҳои аз 7 то 13 сола гузаронида мешавад. Бозӣ дар нишебиҳои ягон теппа ё баландие сурат мегирад. Дар бозӣ дунафарӣ иштирок менамоянд. Ҳар як бозингар бо навбат пойҳояшро ҷафс дошта, аз поён ба боло ҷаҳида-ҷаҳида мебарояд. Касе, ки масофаи бештарро ҷаҳида барояд, ғолиб шуморида мешавад. Дар Рашт, Дарвоз нимфаъол аст. 1 Адабиёт Нимфаъол 1. Донишномаи фарҳанги мардуми тоҷик. Ҷ.1. Д., 2015. 2. Турсунов Н. Бозиҳои миллии тоҷикӣ. Д., 1983. Нурджанов Н. Игры Таджики Каратегина и Дарваза. Вып.3, Д., 1976. Нигаред низ.
Баландӣ

Баландӣ — дар геометрия порчаи амудие, ки аз қуллаи шакли ҳандасӣ (масалан, секунҷа, трапетсия, пирамида) ба асос ё давоми асос фуроварда шудааст. Дар маншур, силиндр (устувона), қабати куравӣ, пирамидаи сарбурида ва махрути сарбурида баландӣ масофаи байни асосҳои онҳо мебошад. Баландӣ бо ҳарфи ишора мешавад, воҳидаш см, м ва километр мебошад.
Садо, Ниигата

Садо — яке аз шаҳрҳои префектураи Ниигата, Ҷопон аст.
Баландҳик

Баландкиик — дарёе дар қисми шимоли Помири Шарқӣ (ВМКБ), шохоби рости дарёи Селдара (дарёҳои Селдара ва Савуқсой як шуда, дарёи Муғсуро ташкил медиҳанд). Дарозиаш 71 км, масоҳати ҳавзааш 1630 км 2. Баландкиик аз қаторкӯҳи Зулумарт сар шуда, поёнобаш аз чандин дарёчаи қаторкӯҳҳои Танимаси Шимолӣ ва Беловлӣ сероб мегардад. Давраи серобии Баландкиик аз май то сентябр. Сарфи зиёдтарини об дар аввали август — 100 м 3. Дар давраи камобӣ сарфи об — 2-4 м 3. Манбаи асосиаш — пирях ва барф.
Баландҳоит

Баландҳоит — деҳа дар ҷамоати деҳоти Чилдухтарони ноҳияи Муъминобод. Аз Баландҳоит то маркази ноҳия 33 км; роҳаш автомобилгард. Аҳолиаш 35 нафар, тоҷикон. Иқтисод Деҳа мактаб надорад. Талабагон дар мактаби деҳаи Чилдухтарон таҳсил мекунанд. Соҳаҳои асосии хоҷагӣ: боғдорӣ ва чорводорӣ. Заминҳо аз оби чашма обёрӣ мешаванд.
Баландино (ноҳияи Гороховетс)

Баландино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Гороховетс, ки дар вилояти Владимир қарор дорад, дохил мешавад.
Баланит

Баланит (юн., ғилофаки олати таносул 1) — газаки пӯсти сари олати таносули мардон. Одатан, бо илтиҳоби баргаки дохилии ғалафа ҳамроҳ мешавад. Дар чунин мавридҳо онро баланопастит меноманд. Баланит дар сурати танг будани ғалафа (фимоз) ва ғун шудани қатраҳои пешобу смегма (шираи ғилофаки нара) пайдо шуда, аксаран ба уретрит, диабети қанд ва дигар бемориҳо якҷо инкишоф меёбад. Аломатҳои беморӣ Ҳангоми баланит сари олати таносул сӯзиш ва хориш мекунад. Аломатҳои мазкур хусусан баъди пешобронӣ шиддат меёбанд. Пӯсти сари олати таносул ва ғалафа варам карда, сурх мегардад, сатҳи онро реш фаро мегирад, аз сӯрохи он фасод меояд; баъзан уқдаҳои лимфавии қадкашак калон мешаванд. Дар мавриди газаки шадид алоқаи ҷинсиро бояд қатъ кард. Табобат Худсарона нӯги олати таносулро кушода, ба он доруҳои гуногун молидан ё пошидан мумкин нест, зеро боиси паҳн шудани газак ва пайдоиши гангрена мегардад. Ҳатман ба духтури уролог муроҷиат кардан лозим аст. Ҳангоми фимоз ба амалиёти ҷарроҳӣ даст мезананд. Пешгирии беморӣ Бо риояи қоидаҳои тозагӣ ва муолиҷаи саривақтии фимоз метавон баланитро ҷилавгирӣ кард. Пеш аз хоб ва пагоҳӣ аъзои ҷинсиро бо оби ширгарму собун шустан лозим аст. Дар одамоне, ки хатна карда шудаанд, Б. ба мушоҳида намерасад.
Баланоглосс

Баланоглоссҳо — ҷинсе аз ҷонварони обӣ; мансуби синфи рӯданафасҳо. Дарозиашон то 2,5 метр. Тавсифот Ҷисми баланоглосс ба се қисм – хартумча, ғилофак ва бадан тақсим мешавад. Баланоглоссҳо чашм надоранд, дар об озодона шино мекунанд. Баланоглоссҳои калон бештар дар зери реги қаъри об панаҳ мебаранд. Дар Баҳри Ҷопон, Баҳри Миёназамин, Баҳри Сафед ва ғайра зиндагӣ мекунанд. Намудҳо Намудҳои баланоглоссҳо тибқи феҳристи ҷаҳонии намудҳои баҳрӣ: 1 Ҳамчунин нигаред Эзоҳ Адабиёт.
Балановская (ноҳияи Верховаж, Вологда)

Балановская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Верховаж, ки дар вилояти Вологда қарор дорад, дохил мешавад.
Баласон (модда)

Баласон, балисон — моддаест, ки аз дарахту буттаҳои баласон мегиранд ва ширешмонанди хушбӯй буда, таъми тунду турш дорад; асосан аз равғани эфиру зифти дар онҳо ҳалшуда иборат аст. Баласони табиӣ аз қадим ҳамчун давои бемориҳои захми меъдаю рӯда истифода мешавад. Вобаста ба таркиб хосияти зиддимикробӣ, рафъи бадбӯӣ ва балғамоварӣ дорад. Дар техника барои ҳосил кардани канифол, скипидар, ширешу лок, дар саноати атриёт, инчунин пардозгарӣ истифода мешавад.
Баласаз

Баласаз Баласаз) — деҳа дар Ноҳияи Оқсуи вилояти Алмаатои Қазоқистон.
Баландӣ (геодезия)

Баландӣ, алтитуда, иртифоъ — фосилаи амудӣ (шоқулӣ) аз нуқтаи дилхоҳи рӯйи Замин то сатҳи кураи Замин, бо метр (м) андоза карда мешавад. Шартан қитъаи баландии мутлақаш зиёда аз 200 м-ро Б., акси онро пастӣ меноманд. Шакли Б. ҳамвор, теппадор ва кӯҳӣ мешавад. Б.-ро равандҳои тектоникӣ, акуммулятсия ва эрозия ба вуҷуд меоранд. Б.-и афзоиш, геодезиявӣ, динамикӣ, мутлақ, нормалӣ, ортометрӣ ва шартиро фарқ мекунанд. Б.-и афзоиш (А — НВ) фарқи байни баландиҳои муқаррарии ду нуқтаи рӯйи Заминро меноманд. Б.-и геодезиявӣ (Нг) фосилаи амудӣ аз нуқтаи дилхоҳи рӯйи Замин то сатҳи эллипсоиди чархзананда мебошад, ки бо усули тарозёбии (нивелирование) астрономӣ-геодезӣ муайян карда мешавад. Б.-и динамикӣ (НД) фосилаи амудӣ аз нуқтаи додашуда то сатҳи оби обанбор (кӯл) аст, ки бо усули тарозёбӣ муайян карда мешавад. То нимаи садаи 20 Б.-и динамикии шаҳри Душанбе аз сатҳи Баҳри Хазар, ҳоло аз сатҳи Баҳри Балтика муайян карда мешавад. Системаи андозагирии баландиҳои мутлақи Балтика дар собиқ ИҶШС соли 1977 қабул шуда, аз нӯли футшток (нишона) дар шаҳри Кронштадт (Федератсияи Россия) ҳисоб карда мешавад. Аз ин нишона Б.-и ҳамаи нуқтаҳои геодезие, ки дар маҳалҳо бо нишонҳои геодезӣ ишораву дар харитаҳо қайд шудаанд, ҳисоб карда мешаванд. Б.-и сатҳи Баҳри Балтик аз Баҳри Хазар 24,176 м зиёд аст. Б.-и нормалӣ (Н) баландии муқаррарӣ, фосилаи амудии нуқтаи додашуда аз рӯйи Замин то сатҳи квазигеоид (мисли шакли кураи Замин) аз рӯйи футштоки Кронштадт аст. Б.-и нормалии нуқтаҳо дар харита ва нақшаҳои топографии муосир нишон дода шуда, аз Б.-и ортометрӣ тақр. 2-3 м фарқ мекунад. Б.-и ортометрӣ (Нд), алтитуда, Б.-и ростандоза (орто — рост), фосилаи амудӣ аз нуқтаи дилхоҳи рӯйи Замин то сатҳи геоид (шакли курраи Замин) мебошад. Аз рӯйи футштоки Кронштадт андоза карда, дар харита ва нақшаҳои топографӣ то нимаи садаи 20 нишон дода мешуд. Ҳоло Б.-и нормалӣ истифода мешавад. Б.-и шартӣ (Нш) фосилаи амудӣ аз нуқтаи дилхоҳи рӯи Замин то сатҳе мебошад, ки дар он Б.-и шартӣ қабул шудааст ва бо усули тирозёбӣ андоза шуда бошад (мас. Нш 1000). Б.-и шартӣ дар ҷустуҷӯи геодезӣ, лоиҳакашӣ ва сохтмон истифода мешавад.
Балантон

Блатон — кӯл дар ғарби Маҷористон, дар ҳамвории Дунайи Миёна, яке аз самтҳои асосии саёҳат дар мамлакат, бузургтарин дар Аврупои Марказӣ. Маълумоти умумӣ Ҷуғрофия Масоҳаташ 594 км, дарозӣ — 79 км, бараш фарқкунанда аз 1,2 то 12,4 км. Баландии канори обаш аз сатҳи баҳр — 104 метр. Ҷуқурии миёнааш 3,6 метр, ниҳоиаш 12,5 метр. Дарозии хати соҳилҳояш 236 километр, ҳаҷми об дар кӯл 1,9 км, масоҳати ҳавзаи обрез — 5181 км-ро ташкил медиҳад. Дар пастхамии тектоникӣ ҷойгир мебошад. Соҳилҳояш паст, қисман ботлоқшуда, қисми шимолу ғарбиаш – нимҷазираи Техан баланд буда, ҷо-ҷо каҷу килеб аст. Гидрография Иқлимаш нарм. Ҳарорати миёнаи январ 2 °, июл 21,4 °, бориши солона қариб 700 мм. Рӯзҳои офтобиаш бештар буда, ҳарорати оби кӯл тобистон наздики 21–22 ° мешавад. Ба Балатон бисёр дарёҳои хурд мерезанд (калонтаринашон Зола). Оби Балатон ба воситаи дарёи Шио, ки ба наҳр табдил дода шудааст, ба дарёи Дунай мерезад. Ҷойҳои тамошобоби табиӣ Тихан Атрофи кӯл минтақаи фароғативу табобатии дараҷаи байналмилалӣ (дорои чашмаҳои маъданӣ) мебошад. Табобатгоҳҳои балнеологии "Балатонфюред" ва "Шиёфок" машҳуранд. Аз Балатон моҳӣ мегиранд, дар он катамаранҳо (қаиқҳо) ҳаракат мекунанд. Аз соҳилҳояш роҳҳои оҳану автомобилгард мегузаранд. Дар атрофи Балатон Боғи миллии Техан (1952, аввали дар Маҷористон) ҷойгир аст.
Балантидиаз

Балантидиз — як навъи бемории ҳайвоноту одам. Балантидиазро содатаринҳо меангезанд. Асосан дар ноҳияҳои хукпарварӣ паҳн гаштааст. Ангезандаи беморӣ балантидияҳо буда, дар рӯдаи ғафси хук, баъзан сагу одам зиндагӣ мекунанд. Ҳангоми балантидиаз фаъолияти рӯда вайрон мешавад. Манбаи сироят Манбаи сироят хуки касал аст. Бо ахлоти он систаи балантидия ба хоку фарши хукхона меафтад. Баъди ба рӯда ворид шудан, систаи беҳаракат ба инфузория табдил ёфта, дар девораи рӯда ҷой мегирад ва захмин месозад. Ҳарор. бадани ҳайвони касал баланд мешавад; аз дарун луоби фасоддори хунолуд меояд. Ҳангоми балантидиаз то 50%-и ҳайвони касал нобуд мешавад. Аломатҳо Балантидияҳо дар сӯрохи рӯдаи ғафси одам афзоиш карда, ягон нишонаи бемориро ба вуҷуд намеоваранд. Аломатҳои балантидиаз дар мавриди ба девораи рӯда амиқтар рафтани ангезандаҳои беморӣ рух менамоянд. Навъҳои балантидиаз Балантидиаз шадиду музмин мешавад. Дар аснои балантидиази шадид бемор табу табларза карда, беҳол мегардад, сару шикамаш дард мекунад, дилбеҳузурӣ ва қай ба вуҷуд меояд; бемор дар як рӯз то 15–20 маротиба қазои ҳоҷат мекунад; наҷосат омехта бо хун ва луоб аст. Беморон зуд лоғар гашта, дар онҳо нишонаҳои беобии организм ба мушоҳида мерасанд. Балантидиази шадид то 2 моҳ идома меёбад. Ҷараёни балантидиази музмин давра ба давра аст. Дар давраҳое, ки аломатҳои беморӣ нест мешаванд, бемор худро хуб ҳис мекунад. Пешгирии беморӣ Бо мақсади пешгирии балантидиаз тоза нигоҳ доштани атрофи хукхонаҳо, баъди кор ва пеш аз таом шустани даст аҳаммияти зиёд дорад.
Баласон

Баласон, балисон, ҳанут, дарахти миср — номи умумии як гурӯҳ дарахту буттаҳои тропикӣ ва субтропикӣ. Дар бешазорҳои Амрикои Ҷанубӣ, қисми ҷан. ғарбии нимҷаз. Арабистон ва Сомалӣ мерӯянд. Дарахтони ҳамешасабз буда, то 30 м қад мекашанд. Баргашон пармонанд, гулашон сафед. Самари Б. ғилофак (дарозиаш 7–11 см) буда, як тухм дорад. Мағзи чӯби Б. ҷигарии сиёҳтоб аст ва дер мепӯсад.
Балатопар

Балатопар Балатопар) — деҳа дар ноҳияи Балхаши вилояти Алмаатои Қазоқистон.
Баластний Карер (деҳа)

Баластний Карер — деҳаест дар Русия, ки дар ҳайати ноҳияи Архаринский вилояти Амур медарояд.
Балахна

Балахна — шаҳрест дар вилояти Нижнй Новгород дар Русия аст. ҳолиаш 57338 нафар аст.
Балахнинский (ноҳияи Бодайбин, Иркутск)

Балахнинский — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бодайбин, ки дар вилояти Иркутск қарор дорад, дохил мешавад.
Сергей Баласанян

Сергей Артемевич Баласанян (26 августи 1902, Ашқобод – 3 июни 1982, Маскав) — композитори арманитабори Тоҷикистон. Артисти халқии ҶШС Тоҷикистон, Ходими хизматнишондодаи санъати ҶШС Тоҷикистон, Ходими хизматнишондодаи санъати РСФСР, Артисти халқии РСФСР. Зиндагинома Хатмкардаи шуъбаи радиоахбори факултети таърих ва назарияи Консерваторияи ба номи П. Чайковскийи Маскав. Соли 1936 ӯро Идораи санъати Тоҷикистон ба ҷумҳурӣ даъват намуд. Сергей Баласанян аввалин Раиси ИК ҶШС Тоҷикистон (1936–1943) аст. Солҳои 1949–1953 ҷонишини раиси Кумитаи радиоахбор, 1953–1954 ҷонишини сардори Сарраёсати ахбори радио, аз соли 1964 котиби ИК РСФСР. Ба фаъолияти педагогӣ низ машғул шудааст: аз соли 1965 муаллим ва профессор, 1962–71 мудири кафедраи композитории Консерваторияи Маскав буд. Эҷодиёт Яке аз асосгузорони театри мусиқии тоҷик ва муаллифи аввалин операи тоҷик – "Шӯриши Восеъ" (либреттои Абдусалом Деҳотӣ ва Мирзо Турсунзода, 1939) аст. Операҳои ӯ "Коваи оҳангар" (ҳамроҳи Ш. Бобокалонов, 1941), "Бахтиёр ва Нисо", драмаи мусиқии "Лола" (ҳамроҳи С. Ю. Урбах, 1939), балети "Лайлӣ ва Маҷнун" (таҳрири 1 – 1947; Мукофоти давлатии СССР, 1949; таҳрири 2 – 1957; таҳрири 3 – 1964; ҳамроҳи К. Голейзовский; Театри Калони СССР) дар саҳнаи Театри давлатии академии опера ва балети ба номи С. Айнӣ ба саҳна гузошта шудаанд. Дар мусиқии балет амалиёти зиёд, лирикаи нафис ва самимияти бузург ҳис карда мешавад. Барои балети "Лайлӣ ва Маҷнун" Баласанян бо ҷоизаи давлатии СССР мушарраф гардид. Б. бо истифода аз фолклори мусиқии тоҷикӣ, афғонӣ, арманӣ як қатор асарҳои симфонӣ эҷод кардааст (Сюитаи симфонии "Помир" -1944, "Сюитаи тоҷикӣ" -1948, "Ҳафт суруди арманӣ" -1955, "Сюитаи афғонӣ" -1956). Ин асарҳо аз нигоҳи забони мусиқӣ барҷаста ва аз нигоҳи шакл суфта, маҳорати инструментовкаи оркестри композитор бараъло ба назар мерасад. Соли 1961 Баласанян балети "Шакунтала"-ро аз рӯи драмаи Калидас (а.) ба итмом мерасонад ва соли 1970 барои балети "Шакунтала" сазовори ҷоизаи ба номи Ҷавоҳирлаъл Неҳру мегардад. Солҳои 70-ум Баласанян дар жанрҳои мусиқии симфонӣ, вокалӣ-симфонӣ ва хор бештар асар офаридааст, ки достони вокалӣ-созии "Аметист" ба шеърҳои Э. Межелайтис ва Р.Тагур барҷаста аст. 3 Ҳамчунин, ӯ муаллифи асарҳо барои орекестри симфонӣ ва яккахон, 4 суита (тоҷикӣ, помирӣ, балетӣ, афғонӣ), 100 такмил барои фортепиано, сурудҳо, романсҳо, мусиқӣ барои спектаклҳои драмавӣ, кинофилмҳо ва ғ. мебошад. Баласанян аз соли 1965 профессори Консерваторияи давлатии Москва ба номи П. Чайковский буд ва дар тарбияи кадрҳои композиторӣ барои Тоҷикистон саҳми калон гузоштааст. Эҷодиёти Сергей Баласанян хеле пурмазмун буда, аз оҳангҳои фолклории халқҳои Шарқ бой аст. Сергей Баласанян аз зумраи композиторонест, ки зиндагии осуда, дӯстии халқҳо ва сулҳу амниятро ҳаққонӣ ва ибратомез тавсиф намудаанд. Ҷоизаҳо Дорандаи Мукофоти ба номи Ҷавоҳирлол Неҳру. Бо 3 ордени Байрақи Сурхи Меҳнат ва 2 ордени "Нишони Фахрӣ" сарфароз гардидааст.
Балахня (ноҳияи Жигалов, Иркутск)

Балахня — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Жигалов, ки дар вилояти Иркутск қарор дорад, дохил мешавад.
Балашов

Балашов — шаҳрест дар вилояти Саратов дар Русия аст. ҳолиаш 72000 нафар аст.
Балахна (ноҳияи Фурманов, Иванов)

Балахна — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Фурманов, ки дар вилояти Иванов қарор дорад, дохил мешавад.
Балахонки (ноҳияи Иванов, Иванов)

Балахонки — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Иванов, ки дар вилояти Иванов қарор дорад, дохил мешавад.
Балахтимерево (ноҳияи Устюжен, Вологда)

Балахтимерево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Устюжен, ки дар вилояти Вологда қарор дорад, дохил мешавад.
Мулло Муҳаммади Бадахшӣ

Мулло Муҳаммади Бадахшӣ, Балахшӣ (1; қарни, Бадахшон — 151617, Димишқ) — сӯфии ҳанафии форс-тоҷик ва аз пайравони силсилаи нақшбандия.
Балашова (ноҳияи Киренск, Иркутск)

Балашова — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Киренск, ки дар вилояти Иркутск қарор дорад, дохил мешавад.
Балахонка (ноҳияи Кинешем, Иванов)

Балахонка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кинешем, ки дар вилояти Иванов қарор дорад, дохил мешавад.
Балбал

Балбл — ҳайкали зан, ки аз санг тарошида, болои қабр ё теппа мегузоштанд. Баландиаш аз 1 то 4 метр мебошад. Аз дарёи Днестр дар Ғарб то ба Қаззокистону Муғулистон дар Шарқ вомехӯрад. Қадимтаринаш ба асрҳои 5-4 то милод, навтаринаш ба асрҳои 13-14 милодӣ мансуб аст. Олимон гузоштани "Балбал"-ро ба парастиши аҷдод марбут медонанд. Дар Балбалҳо номи подшоҳони ғолибомада навишта мешуданд. Дар баъзе ҷойҳо якбора балбалро дида метавонем.